
	Програма за развитие на селските райони 2007-2013. Европейски земеделски фонд за

развитие на селските райони – Европа инвестира в селските райони

Описание на мярката:

МЯРКА 312: Подкрепа за създаване и развитие на микропредприятия
1.Член, касаещ мярката: Чл. 52 (a) (ii) и чл.54 от Регламент на съвета /ЕС/ №1698/2005 г. т. 5.3.3.1.2 от Приложение II на Регламент на Комисията (EC) N° 1974/2006.

2.Описание на целите
· Насърчаване на растежа и създаване на нови работни места в неземеделски микропредприятия в селските райони;

( Насърчаване на предприемачеството в селските райони;

( Насърчаване развитието на интегриран селски туризъм.

3.Обхват на мярката:

1. Географски обхват на мярката - цялата територия на действие на СМР.

2. По мярката се предоставя безвъзмездна финасова помощ за инвестиции за неземеделски дейности. 

· Инвестициите за развитие на съществуващи микропредприятия и за стартиращи  нови  
4.Допустими кандидати:
За подпомагане могат да кандидатстват физически лица, еднолични търговци (ЕТ) и юридически лица (ЮЛ), които:
1. са новорегистрирани, или съществуващи, микропредприятия работещи в неземеделския сектор на общината;

2. са регистрирани в обхвата на територията на „МИГ Карнобат”.

3. не са регистрирани като земеделски производители по реда на Наредба № 3 от 1999 г. за създаване и поддържане на регистър на земеделските производители (ДВ, бр. 10 от 1999 г.), като земеделски стопани в Интегрираната система за администриране и контрол (ИСАК) и/или като тютюнопроизводители по Закона за тютюна и тютюневите изделия и не извършват земеделска дейност;

4. са регистрирани по Търговския закон, Закона за кооперациите или Закона за занаятите.

ЕТ и ЮЛ са допустими за подпомагане само ако са вписани в търговския регистър към Агенцията по вписванията.

Като физически лица могат да кандидатстват само регистрираните по Закона за занаятите и само за дейността, за която са регистрирани


5.Допустими дейности:

( Преработвателна промишленост – производство на мебели, леко машиностроене и др. Занаятчийски дейности (включително предоставяне на услуги, свързани с участието на посетители  в занаятчийски дейности). Създаване/обновяване или подобрение на работилници за поддръжка и ремонт на машини и съоръжения и др.

( Производство на възобновяема енергия в т.ч.за собствени нужди и за продажба.

          ( Услуги отнасящи се до: селски туризъм (туристическо настаняване и осигуряване на храна на туристите, вкл. хотели и съоръжения); отдих и спорт; консултантски и бизнес услуги; социални услуги и здравеопазване (грижи за деца, за възрастни хора, частни здравни услуги, вкл.  мобилни услуги); транспортни услуги; създаване и развитие на др.  услуги за населението

6.Допустими разходи 
Допустими за подпомагане по тази мярка са инвестиционни проекти, които допринасят за постигане на целите на мярката, а именно:

1. изграждане и/или реконструкция или ремонт на сгради и/или помещения и друга недвижима собственост;

2. закупуване на транспортни средства за неземеделски дейности, пряко свързани с дейността по проекта;

3. закупуване на машини, съоръжения и оборудване, включително и компютърен софтуер и специализирана техника до пазарната им цена;

4. закупуване на коне за неземеделска дейност;

5. общи разходи: свързани с консултации, хонорари за правни услуги, архитекти, инженери; разработване на продукти, разработване и въвеждане на системи за управление, разработване и разпространение на рекламни и информационни материали, придобиване на патентни права и лицензи, необходими за изготвяне и изпълнение на дейностите по проекта. (Общите разходи не могат да надвишават 12 % от стойността на допустимите разходи т.1-4).

6. Закупуването чрез финансов лизинг на активи по т. 2 и 3 е допустимо при условие, че ползвателят на помощта стане собственик на съответния актив не по-късно от датата на подаване до РА на заявката за окончателно плащане.
7.Недопустими разходи

 Всички разходи, посочени като недопустими в раздел 5.0.
( Разходи за: закупуване на оборудване, машини и съоръжения втора употреба; закупуване на земя и сгради; данък добавена стойност (ДДС), с изключение на невъзстановим ДДС, когато е поет действително и окончателно от кандидати, различни от лицата, освободени от данък съгласно чл. 3, ал. 5 от Закона за данък върху добавената стойност; лизинг, с изключение на финансов лизинг; оперативни разходи, включително разходи за поддръжка, наеми; банкови такси, разходи за гаранции, изплащане и рефинансиране на лихви, застраховки;
принос в натура; плащания в брой; лихви и комисиони, печалба на лизинговата компания, разходи по лихви за рефинансиране, оперативни и застрахователни разходи по лизинговия договор, в случаите на финансов лизинг; закупуване на нови машини, съоръжения и оборудване (включително и компютърен софтуер и специализирана техника) и превозни средства чрез финансов лизинг, когато не са спазени условията  ползвателят на помощта да стане собственик на съответния актив не по-късно от датата на подаване до РА на заявката за окончателно плащане; за инвестиции, които представляват обикновена подмяна; изграждане и модернизиране на туристически обекти с над 20 стаи за настаняване.

В случаите на проекти, включващи строително-монтажни работи, не се предоставя финансова помощ за дейности, извършени преди посещението на място от МИГ, с изключение на предварителните разходи за консултации, хонорари за правни услуги, архитекти и инженери.

(Не се предоставя финансова помощ за инвестиции, за които е установена функционална несамостоятелност и/или изкуствено създадени условия за получаване на помощта, с цел осъществяване на предимство в противоречие с целите на мярката;

(Не се предоставя финансова помощ за разходи за дейности, подпомагани по друг проект или програми на Европейския съюз.

(Не се предоставя финансова помощ за проекти, оказващи отрицателно въздействие върху околната среда.

            (Не се предоставя финансова помощ за проекти, включващи инвестиции в местата по националната екологична мрежа Натура 2000, когато тези инвестиции не отговарят на изискванията на Закона за биологичното разнообразие и съответните подзаконови нормативни актове за неговото прилагане, както и предвидените ограничения в заповедите за определянето на тези места и плановете за управлението им.


      (Кандидатите следва да се съобразяват с всички ограничения. 

Кандидатите представят бизнес план по образец за период не по-малък от 5 години. Бизнес планът трябва да доказва икономическа жизнеспособност и устойчива заетост за период 5 години, а в случаите на строително-монтажни работи - за 10 години.

Проектите се изпълняват върху имот - собственост на кандидата, или в случай на проекти, изпълнявани върху имот, който не е собствен, кандидатът представя документ за ползване върху за срок не по-малък от 6 години. 

8.Размер на финансовата помощ:

Размерът на финансовата помощ по тази мярка е:

( За инвестиции в сгради и оборудване за производство и продажба на енергия от ВЕИ – 80% от размера на инвестицията;

( За всички останали случаи – 70%.

9.Финансови параметри на проектите:
Максималният размер на инвестицията за един проект по тази мярка е левовата равностойност на 50 000 евро;

· Минималният размер на инвестицията за един проект по тази мярка е левовата равностойност на 5 000 евро;

·  Паричният ресурс по мярката е левовата равностойност на 170 000 евро.
10.Критерии за избор на проект

Кандидатите да отговарят на посочените изисквания за допустимост. Инвестициите да се извършват на територията на община Карнобат.

Сред проектите, отговарящи на критериите за допустимост пироритет ще се дава на:

проекти за развитие на интегрирани услуги, преработвателни дейности и занаяти; проекти на новосъздадени микропредприятия (независими и регистрирани до една година преди кандидатстването);

1. Задължителни критерии - целите, обхватът, дейностите и изискванията на мярката (40 т.);

2. Допълнителни критерии:

( Проекти за новосъздадени микропредприятия (15 т.);

( Проекти, представени от жени и млади хора до 40 години (20 т.);

( Проекти на представители от уязвимите групи (15 т.); 

( Проекти за интегриран селски туризъм (10 т.);

12.Минимална помощ/държавни помощи

Финансовата помощ по тази мярка се предоставя при спазване на изискванията на Регламент (ЕО) № 1998/2006 на Комисията от 15 декември 2006 г. относно прилагането на членове 87 и 88 от Договора за създаване на Европейската общност по отношение на минималната помощ (ОВ, L 379 от 28.12.2006). Финансовата помощ за един ползвател не може да надхвърля левовата равностойност на 200 000 евро за период от три последователни данъчни години - годината на плащане и две предходни години. 
СДРУЖЕНИЕ ”МЕСТНА  ИНИЦИАТИВНА  ГРУПА


КАРНОБАТ”














Настоящият документ е разработен от екипа на СНЦ”МИГ-Карнобат” по прилагане на  Стратегия за местно развитие под № 41-04-24/07.11.2011г. , Договор за финансиране :№РД-50-93/13.06.2012г. между СНЦ”МИГ-Карнобат”, МЗФ и ДФ”Земеделие-РА”

